kalĖjimų departamentO

prie lietuvos respublikos teisingumo Ministerijos

direktorius

ĮSAKYMAS

DĖL KALĖJIMŲ DEPARTAMENTO PRIE LIETUVOS RESPUBLIKOS TEISINGUMO MINISTERIJOS PATAISOS PAREIGŪNŲ IR ŠIAM DEPARTAMENTUI PAVALDŽIŲ ĮSTAIGŲ DIREKTORIŲ DARBO IR POILSIO LAIKO REŽIMO APRAŠO PATVIRTINIMO

2015 m. vasario 27 d. Nr. V-75

Vilnius

Vadovaudamasi Tarnybos Kalėjimų departamente prie Lietuvos Respublikos teisingumo ministerijos statuto (2014 m. gruodžio 16 d. įstatymo Nr. XII-1447 redakcija) 49 straipsnio 5 dalimi, Lietuvos Respublikos darbo kodekso 147 straipsniu, Lietuvos Respublikos Vyriausybės 2003 m. rugpjūčio 7 d. nutarimu Nr. 990 „Dėl darbo laiko nustatymo valstybės ir savivaldybių įmonėse, įstaigose ir organizacijose“:

1. T v i r t i n u Kalėjimų departamento prie Lietuvos Respublikos teisingumo ministerijos pataisos pareigūnų ir šiam departamentui pavaldžių įstaigų direktorių darbo ir poilsio laiko režimo aprašą (pridedama).

2. P a v e d u Kalėjimų departamento prie Lietuvos Respublikos teisingumo ministerijos Bendrajam skyriui šį įsakymą nustatyta tvarka paskelbti Teisės aktų registre.

L. e. direktoriaus pareigas	Živilė Mikėnaitė

PATVIRTINTA

Kalėjimų departamento prie

Lietuvos Respublikos teisingumo ministerijos direktoriaus 2015 m. vasario 27 d.

įsakymu Nr.V-75

KALĖJIMŲ DEPARTAMENTO PRIE LIETUVOS RESPUBLIKOS TEISINGUMO MINISTERIJOS PATAISOS PAREIGŪNŲ IR ŠIAM DEPARTAMENTUI PAVALDŽIŲ ĮSTAIGŲ DIREKTORIŲ DARBO IR POILSIO LAIKO REŽIMO APRAŠAS

1. Kalėjimų departamento prie Lietuvos Respublikos teisingumo ministerijos (toliau – Kalėjimų departamentas) pataisos pareigūnai turi laikytis Kalėjimų departamento darbo reglamente, patvirtintame Kalėjimų departamento direktoriaus 2006 m. sausio 1 d. įsakymu Nr. 4/07-31 „Dėl Kalėjimų departamento prie Lietuvos Respublikos teisingumo ministerijos darbo reglamento patvirtinimo“, nustatyto darbo laiko režimo.

2. Kalėjimų departamentui pavaldžių įstaigų direktoriams nustatomas įprastas darbo laikas – 40 valandų trukmės penkių darbo dienų savaitė.

3. Kalėjimų departamentui pavaldžių įstaigų direktoriai dirba: pirmadieniais – ketvirtadieniais nuo 8.00 valandos iki 17.00 valandos, penktadieniais nuo 8.00 valandos iki 15 valandos 45 minučių, pertrauka pailsėti ir pavalgyti – nuo 12.00 valandos iki 12 valandos 45 minučių, šeštadienis ir sekmadienis – poilsio dienos. Švenčių dienų išvakarėse darbo laikas sutrumpinamas viena valanda.

4. Kalėjimų departamento direktoriaus įsakymu Kalėjimų departamentui pavaldžių įstaigų direktoriams gali būti nustatytas kitas darbo pradžios ir pabaigos laikas, ne visos darbo dienos ar savaitės darbo laikas, atskiras darbo grafikas.

5. Kalėjimų departamentui pavaldžių įstaigų direktoriai, ilgiau nei 3 valandoms palikdami vadovaujamą įstaigą tarnybos tikslais, turi apie tai žodžiu ir/ar elektroniniu paštu kaldep@kaldep.lt informuoti Kalėjimų departamento direktorių ir nurodyti išvykimo tikslą bei trukmę. Norėdami išvykti ne darbo tikslais, Kalėjimų departamentui pavaldžių įstaigų direktoriai turi gauti Kalėjimų departamento direktoriaus sutikimą.

6. Kalėjimų departamentui pavaldžios įstaigos direktorius apie laikino nedarbingumo pradžią nedelsdamas informuoja vadovaujamoje įstaigoje paskirtą atsakingą darbuotoją, kuris nustatyta tvarka organizuoja informacijos pateikimą Lietuvos Respublikos teisingumo ministerijai ir Kalėjimų departamentui.

7. Kalėjimų departamentui pavaldžių įstaigų direktoriams atostogos suteikiamos Lietuvos Respublikos teisingumo ministerijos darbo reglamente, patvirtintame Lietuvos Respublikos teisingumo ministro 2011 m. lapkričio 25 d. įsakymu Nr. 1R-271 „Dėl Lietuvos Respublikos teisingumo ministerijos darbo reglamento patvirtinimo“, nustatyta tvarka.

_________________________________________